Publication: Magyar Közlöny
Issue: MK-2002-163 (Year: 2002, Number: 163)
Era: 1990-2004
Section: szakszolgálatot a Kt. 33. §-ának (4)—(5) bekezdésében és 34. §-ában, valamint a 14/1994. (VI. 24.) MKM rendelet
Paragraph Index: 1341

1. Egyes jövedelempótló támogatások kiegészítése ELÕIRÁNYZAT: 59 005,7 millió forint A támogatás a települési önkormányzatok által külön jogszabály alapján a rendszeres gyermekvédelmi támogatásban, a rendszeres szociális segélyben, az idõskorúak járadékában, a szociális igazgatásról és szociális ellátásokról szóló 1993. évi III. törvény (a továbbiakban: Szt.) 41. § (1) bekezdésében szabályozott ápolási díjban, az adósságcsökkentési támogatásban, az adósságkezelési szolgáltatáshoz kapcsolódó lakásfenntartási támogatásban részesülõ személyek számára, valamint az Szt. 41. § (1) bekezdésében szabályozott ápolási díj után járó nyugdíjbiztosítási járulékra kifizetett összegek 90%-ának fedezetére szolgál. Az elõirányzat igénybevétele az önkormányzatok által havonta kifizetett összegek 90%-a alapján, a hajléktalan személyek rendszeres szociális segélye és az idõskorúak járadéka esetében, továbbá a bentlakásos szociális intézményben lakó és idõskorúak járadékában részesülõ személyek esetében a részükre kifizetett ellátások 100%-a alapján történik.

Source: https://magyarkozlony.hu/hivatalos-lapok/b6c9a6c5be4042d409f2d50aade190a62b02185b/dokumentumok/be97ba32c6edd7fb393622406098c358689c3446/letoltes